साराभाई बनाम साराभाई एक पुराना टी वी सीरियल है. इसके पहले यह 2004 से 2006 तक चैनल स्टार वन पर आता था. यह अपने कॉमेडी की वजह से काफ़ी लोकप्रिय रहा था. पुराने सीरियल के अंतिम एपिसोड में कलाकारों के द्वारा यह कहा गया था कि इस सीरिज का एक और सीजन है तब से यह कयास लग रहे थे कि यह सीरियल फिर से आएगा और अब यह सीरियल अपने नये रूप में एक बार फिर दर्शकों के बीच आ रहा है. साराभाई के पुराने कलाकार फिर से एक बार इस नये सीरियल के माध्यम से दर्शकों से रूबरू होंगें. इस सीरियल के कलाकारों द्वारा इस बात को सुनिश्चित कर दिया गया है कि यह सीरियल एक वेब श्रृंखला के रूप में वापस आ रही है, और इसको हॉट स्टार पर प्रसारित किया जायेगा. जिसमे पुराने सीरियल की कहानी को 7 साल की लीप के बाद की कहानी को दिखाया जा सकेगा. यह सीरियल मई 2017 से शुरू होगा.